Nedrent av boligtilbud etter «nordnorsk» boligannonse

Før i tiden ble nordlendinger vraket som leietagere på Østlandet – men nå er situasjonen en ganske annen.

TRENGER BOLIG: Egil Olav Kristoffersen ga boligannonsen en liten humoristisk vri. Vis mer byoutline Foto: Thomas Andreassen VG

Publisert: Oppdatert: 16. april 2019 08:15 , Publisert: 16. april 2019 08:01

Lørdag kveld la Egil Olav Kristoffersen ut en Finn.no-annonse noe utenom det vanlige. I annonsen med tittelen «Alle treng en nordlending» jakter mannen en sted å bo noe lenger sør, skriver iTromsø.

«Hei, og gratulere. No har du muligheita te å få din heilt egen nordlending i kjellarn, på loftet eller i lavvoen i hagen», innledet han annonsen med – og et døgn senere har ikke telefonen vært stille.

– Det har tatt helt av – og det har vært en kjemperespons, og jeg har fått i hvert fall 50 seriøse henvendelser fra området der jeg ønsker bolig, forteller Kristoffersen.

Egil Olav Kristoffersen Vis mer byoutline Foto: Privat

I annonsen tar han den helt ut, og forklarer at han blant annet har brukt alle stereotyper han kunne finne på nordlendinger. Han tilbød seg også betale husleia i fersk torsk.

«Æ kan se mæ villig å betale opp tel cirka 730 kg torsk i måneden. Eller 12.000 kr førr de som foretrekke norske riksdaler»

Kristoffersen forteller at han har fått flere aktuelle tilbud etter at annonsen ble lagt ut.

– En annen kar sa at jeg kunne få lavere husleie ettersom annonsen var så morsom, sier han.

Hele Finn-annonsen Vis mer byoutline Skjermdump: Finn.no

Her kan du lese mer om Bolig